1. Ο Βασίλης θέλει να αγοράσει 3 CD που κοστίζουν 18,5 € το ένα. Έχει μόνο τα 10,50€. Αν αποταμιεύει κάθε μέρα 1,5€, σε πόσες ημέρες θα συγκεντρώσει τα χρήματα που του λείπουν;

1. Ο Γιώργος πρόκειται να αγοράσει ένα αυτοκίνητο αξίας 13.000 €. Ο έμπορος του προσφέρει τις εξής επιλογές: να πληρώσει το συνολικό ποσό σε μετρητά ή να δώσει 7.000 € προκαταβολή και 24 δόσεις των 320 €. Πόσο περισσότερο θα πληρώσει αν αποφασίσει να το αγοράσει με δόσεις;

1. Ο Νίκος πρόκειται να αγοράσει ένα ψυγείο αξίας 1.080 €. Ο έμπορος του προσφέρει τις εξής επιλογές: να πληρώσει το συνολικό ποσό σε μετρητά ή να δώσει 500 € προκαταβολή και 24 δόσεις των 30€. Πόσο περισσότερο θα πληρώσει αν αποφασίσει να το πληρώσει με δόσεις;

1. Μια παρέα 5 παιδιών πήγαν στον κινηματογράφο για να δουν μια ταινία. Κάθε παιδί πλήρωσε το εισιτήριό του και επιπλέον αγόρασε ένα σακουλάκι με ποπ κορν, που κόστιζε 2, 40 €, και ένα αναψυκτικό, που κόστιζε 1,30 €. Όλα μαζί τα παιδιά ξόδεψαν 58,50 €. Ποια ήταν η τιμή κάθε εισιτηρίου;

1. Ο Γιάννης είναι 12 ετών. Ο πατέρας είναι 3 χρόνια μεγαλύτερος από τη μητέρα του. Αν το άθροισμα των ηλικιών και των 3 είναι 105 χρόνια, πόσων χρονών είναι καθένας από τους δύο γονείς του Γιάννη;

1. Οι 30 μαθητές ενός σχολείου πήγαν εκδρομή που κόστισε 450 €. Την ημέρα της εκδρομής όμως μερικοί από τους μαθητές απουσίασαν και το εισιτήριο τους το επιβαρύνθηκαν οι άλλοι πληρώνοντας από 3,75 € επιπλέον ο καθένας. Πόσοι ήταν οι μαθητές που απουσίασαν από την εκδρομή;

1. Ένας έμπορος πούλησε τρία δοχεία λάδι. Το Α είχε 26,25 λίτρα λάδι. Το Β είχε 3,5 λίτρα λιγότερο από το Α και 2,4 λίτρα λιγότερο από το Γ. Πόσα λίτρα λάδι πούλησε συνολικά;

1. Η Μυρτώ ζυγίζει 38,095 κιλά. Η Δανάη ζυγίζει 2,35 κιλά λιγότερο από τη Μυρτώ και 3,5 κιλά περισσότερο από τον Αντρέα. Μπορούν να ζυγιστούν και τα τρία παιδιά μαζί σε μια ζυγαριά που ζυγίζει μέχρι 100 κιλά;

1. Η Ελένη πήρε από τον παππού της χαρτζιλίκι 15 € και από τη γιαγιά της 10 €. Από αυτά έβαλε 20 € στον κουμπαρά της και ξόδεψε τα υπόλοιπα αγοράζοντας σοκολάτες που η καθεμία κόστιζε 1,25 €. Πόσες σοκολάτες αγόρασε η Ελένη;

1. Η Δ΄, η Ε΄ και η ΣΤ΄ τάξη ενός δημοτικού σχολείου έχουν συνολικά 65 μαθητές. Στην ημερήσια εκδρομή που οργάνωσε το σχολείο δεν συμμετείχαν 7 μαθητές από την Δ΄ τάξη, 5 από την Ε΄ τάξη και 2 από τη ΣΤ΄ τάξη. Οι δάσκαλοι παρατήρησαν ότι έτσι στην εκδρομή συμμετείχε ίσος αριθμός από κάθε τάξη. Πόσοι μαθητές είναι γραμμένοι σε καθεμία από τις τάξεις αυτές

1. Η Σοφία αγόρασε μια σακούλα με καραμέλες και έδωσε τις μισές στην Ελένη. Η Ελένη έδωσε τις μισές από τις καραμέλες που πήρε στη Βούλα. Η Βούλα έφαγε 9 από τις καραμέλες που πήρε και της έμειναν 12. Πόσες καραμέλες είχε η σακούλα που αγόρασε η Σοφία;

1. Ο Άγγελος θέλει να αγοράσει μια μπάλα ποδοσφαίρου αξίας 21 €, 2 παιχνίδια για τον ηλεκτρονικό υπολογιστή αξίας 49 € το καθένα και 3 αυτοκινητάκια αξίας 12 € το καθένα. Μέτρησε τα χρήματα που έχει στον κουμπαρά του και ανακάλυψε ότι του λείπουν 5 € για να αγοράσει όλα τα παραπάνω είδη. Πόσα χρήματα έχει ο Άγγελος στον κουμπαρά του;

1. Η Αλεξάνδρα είχε ένα χαρτονόμισμα των 50 €. Έδωσε 19 € για να αγοράσει ένα πάζλ και 21,70 € για να αγοράσει ένα βιβλίο. Με τα χρήματα που της περίσσεψαν αγόρασε 3 τετράδια ίδιας αξίας. Πόσο κόστιζε το κάθε τετράδιο;

1. Η Μαρίνα αγόρασε από ένα κατάστημα μια μπλούζα που κόστιζε 29 € και ένα μπουφάν που κόστιζε τριπλάσια χρήματα από την μπλούζα. Για να πληρώσει έδωσε στην υπάλληλο του καταστήματος 2 χαρτονομίσματα των 50 € και ένα των 20 €. Πόσα ρέστα πήρε;

1. Ο Άλκης έχει 2 χαρτονομίσματα των 20 € και 4 χαρτονομίσματα των 10 €. Θέλει να αγοράσει από ένα βιβλιοπωλείο 12 τετράδια προς 2,5 € το ένα και 16 μολύβια προς 1,5 € το ένα. Πόσα στιλό αξίας 2 € το ένα μπορεί να αγοράσει με τα χρήματα που θα του περισσέψουν;

1. Δύο φίλες , η Άννα και η Μίνα, πήγαν σε ένα βιβλιοπωλείο για να αγοράσουν τετράδια. Η Άννα διαπίστωσε ότι με τα χρήματα που είχε μαζί της μπορούσε ν αγοράσει 5 τετράδια και θα της περίσσευε και 1 €. Όμως χρειαζόταν 7 τετράδια και έτσι αναγκάστηκε να δανειστεί 2,20 € από τη Μίνα. Πόσο πλήρωσε η Άννα για τα 7 τετράδια που αγόρασε;